tomron87/hebrew-wikipedia-sentences-corpus huggingface dataset:
עונה עמדה MVP קבוצה C נייט האפמן מכבי תל אביב C דיאן טומשביץ' בודוצ'נוסט פודגוריצה PF מירסאד טורצ'אן צסק"א מוסקבה C ג'וזף בלייר פנרבחצ'ה אולקר C ארווידאס סאבוניס ז'לגיריס קובנה
עונה עמדה MVP קבוצה SF דיאן בודירוגה פנאתינייקוס PF מירסאד טורצ'אן מונטפסקי סיינה C ארווידאס סאבוניס ז'לגיריס קובנה
תואר ה-MVP על שם לנדון דונובן הוא תואר המוענק מדי שנה לשחקן בעל התרומה הגבוהה ביותר לקבוצה בליגת ה-MLS.
הזוכה בפרס נבחר על ידי עיתונאים, שחקני הליגה והנהלת הקבוצות.
בין השנים 1996–2007 נקרא הפרס על שם חברת הונדה, נותנת החסות.
בין השנים 2007 -2014 נקרא הפרס של שם חברת פולקסווגן.
ב-15 בינואר 2015 שונה שם הפרס ונקרא על שם שחקן העבר בליגה לנדון דונובן לאות כבוד.
יונייטד היא הקבוצה ששחקניה זכו בפרס מספר הפעמים הגבוה ביותר (4 פעמים), בעוד ששחקנים מקבוצת ספורטינג קנזס סיטי ולוס אנג'לס גלאקסי זכו 3 פעמים.
פרדרג רדוסבלייביץ', הידוע בכינוי "פרקי", הוא השחקן היחיד שזכה בתואר פעמיים (1997, 2003).
עונהשחקןמועדון 1996 קרלוס ולדרמה טמפה ביי מיוטיני 1997 פרדרג רדוסבלייביץ' קנזס סיטי וויזארדס 1998 מרקו אצ'ווארי די.סי.
יונייטד 1999 ג'ייסון קרייס דאלאס ברן 2000 טוני מאולה קנזס סיטי וויזארדס 2001 אלכס פינדה צ'אקון מיאמי פיוז'ן 2002 קרלוס רואיס לוס אנג'לס גלאקסי 2003 פרדרג רדוסבלייביץ' קנזס סיטי וויזארדס 2004 אמדו גווארה מטרסוטארס 2005 טיילור טוולמן ניו אינגלנד רבולושן 2006 כריסטיאן גומס די.סי.
יונייטד 2007 לוסיאנו אמיליו די.סי.
יונייטד 2008 גיז'רמו בארוס שלוטו קולומבוס קרו 2009 לנדון דונובן לוס אנג'לס גלאקסי 2010 דויד פריירה דאלאס 2011 דווין דה רוסיירו די.סי.
ה-MVP של ה-NFL (בשם הרשמי באנגלית: Associated Press NFL MVP) הוא תואר שמוענק לשחקן המצטיין במהלך העונה הסדירה של ליגת ה-NFL.
הזוכה בתואר נבחר בתום העונה הסדירה על ידי פאנל של כתבים ושדרנים מתחום הפוטבול המאורגן על ידי סוכנות אסושיאייטד פרס, והזוכה מוכרז יום לפני משחק הסופרבול.
פייטון מאנינג זכה בפרס חמש פעמים, יותר מכל שחקן אחר בתולדות הליגה.
אחריו, ארון רוג'רס זכה בפרס ארבע פעמים.
ארבעה שחקנים זכו בתואר שלוש פעמים: ג'ים בראון, ג'וני יונייטיס, ברט פארב וטום בריידי.
חמישה שחקנים זכו בפרס פעמיים: ג'ו מונטנה, סטיב יאנג, קורט וורנר, פטריק מהומס ולמאר ג'קסון.
מרבית הזוכים עד 2025 היו שחקנים ששיחקו בעמדת הקוורטרבק (47 פעמים), לאחר מכן רצים (18 פעמים), שחקני הגנה (פעמיים) ופעם אחת זכה בתואר בועט.
ה-MVP של ה-NFL לאורך השנים
מציין שחקן שעדיין פעיל חבר בהיכל התהילה של הפוטבול המקצועני
עונה שחקן קבוצה עמדה 1957 ג'ים בראון קליבלנד בראונס ראנינג בק 1958 ג'ים בראון (2) קליבלנד בראונס ראנינג בק 1959 ג'וני יונייטיס בולטימור קולטס קוורטרבק 1960 נורמן ואן ברוקלין פילדלפיה איגלס קוורטרבק 1961 פול הורנינג גרין ביי פאקרס קוורטרבק 1962 ג'ים טיילור גרין ביי פאקרס ראנינג בק 1963 י.
MTV Unplugged הוא אלבום ההופעה הראשון של הזמרת-יוצרת הקולומביאנית שאקירה.
האלבום יצא לאור ב-29 באוגוסט 2000, על ידי חברות התקליטים סוני מיוזיק אנטרטיינמנט וקולומביה רקורדס.
האלבום זכה להצלחה עולמית כאשר מכר 400,000 עותקים בארצות הברית, 150,000 בגרמניה, 150,000 במקסיקו ובנוסף מכר 5,000,000 עותקים ברחבי העולם, והוא במהרה הפך לאלבום ההופעה הנמכר ביותר בכל הקריירה של הזמרת, והוא אחד מאלבומי ההופעה הנמכרים ביותר בכל הזמנים.
במצעדים האלבום הצליח להגיע למקום ה-1 במקסיקו, ובנוסף הצליח להיכנס למצעדים רבים אחרים שם הגיע למקומות גבוהים.
האלבום עצמו מכיל שני חלקים, החלק הראשון CD אשר יצא בשנת 2000, ובו נמצאים 11 שירים שבוצעו בהופעות, החלק השני הוא חלק של DVD אשר יצא בשנת 2002, כשנתיים לאחר צאת האלבום, והוא מכיל את אותם כמות שירים רק שסדר הרצועות בחלק זה שונה, ובנוסף זמן השירים קוצר או הוארך.
האלבום זכה לתואר של אחד מאלבומי ההופעה הלטיניים הטובים ביותר בכל הזמנים.
בשנת 2000, הודיע הזמרת כי אלבום ההופעה ראשון שלה יצא ב-MTV ויקרא על שם האלבומים שלהם MTV Unplugged.
במהרה האלבום זכה להצלחה רבה בכל רחבי האלבום כאשר מכר 5,000,000 עותקים ברחבי העולם והפך לאחד מאלבומי ההופעה הנמכרים בכל הזמנים.
שנה לאחר מכן בשנת 2001, האלבום זיכה את הזמרת בפרס גראמי והפך לפרס גראמי הראשון של הזמרת, כאשר זכה בקטגוריית – "האלבום הלטיני הטוב ביותר של השנה".
בנוסף, האלבום קיבל דירוג של 4.5 כוכבי זהב ב-AllMusic.
מקוםתאריםמכירותארגנטינה (CAPIF)פלטינה60,000ארצות הברית (RIAA)פלטינה 4× (לטיני)400,000ארצות הברית (RIAA) (וידאו)זהב50,000ברזיל (Pro-Música Brasil)זהב100,000גרמניה (BVMI)זהב150,000מקסיקו (AMPROFON)פלטינה150,000סיכוםבכל העולם5,000,000
MVPD (ראשי תיבות של: Multichannel Video Programming Distributor) הוא סַפָּק שירות , המספק שירותים של טלוויזיה רב-ערוצית.
בהתייחס לארצות הברית, מסופקים שירותים אלו לרוב, בתמורה לתשלום דמי מנוי מצד מקבל שירותים אלו.
מפעילי שירותים אלו כוללים ספקי שידורים ישירים, המשתמשים בטכנולוגיית "טלוויזיה בלוויין", מערכות טלוויזיה בכבלים, מגוון ספקי שירותי וידאו קוויים (ביניהם נכללים: "Verizon Fios", כמו גם "AT&T U-verse"), וחברות טלוויזיה מקומיות, המספקות שירותי טלוויזיה באזור גאוגרפי מסוים, באמצעות שימוש בפרוטוקולי אינטרנט שונים.
ב-31 בדצמבר 2025, הושקו הערוצים MTV Hits ו-MTV 00S, לאחר שהגרסה האירופאית שלהם נסגרה.
ערוץ MTV אירופה החל את שידוריו בישראל ב-13 במרץ 1990 בחברות הכבלים ופעל במשך יותר משני עשורים בהם צבר פופולריות רבה בקרב הנוער הישראלי והגביר את החשיפה למוזיקה הלועזית אשר הובילה לעלייה בצריכה של להיטים, הן בתחנות הרדיו והן בחנויות, כשבשיא הביקוש הגיעו כוכבי פופ בינלאומיים רבים להופעות בארץ.
רינת קטן הייתה אחראית על ניהול והפקת התוכן של MTV ישראל, והובילה את כל מהלכי התקשורת והפיתוח של הערוץ בארץ.
תחת ניהולה, MTV ישראל התמקד בשילוב תכנים בינלאומיים עם תוכן ישראלי, כשהערוץ התבלט בזכות ההתאמות המקומיות, כולל שידורי קליפים של אמנים ישראלים וקריינות בעברית, כל זאת תוך שמירה על הקווים המנחים והסטנדרטים של MTV העולמית.
האתר בו הושקעו כמיליון דולר הוכתר כהצלחה, ישראל הפכה לשוק מועדף וכשנתיים לאחר מכן הכריז סגן נשיא MTV באבניט סיין על עלייתו של ערוץ MTV ישראלי.
ב-17 בינואר 2011 הוחלף ערוץ MTV אירופה ב-MTV ישראל בכבלים ובלוויין באפיקים 89 ו-75 בהתאמה, שהפך לערוץ MTV ה-64 במספר שמושק מחוץ לארצות הברית, עם השקעה של כ-6 מיליון שקלים בערוץ החדש.
שני ההבדלים המרכזיים בלוחות השידורים הם שילוב סרטוני מוזיקה ישראלית עם אלו בלועזית ושידור רציף של התכנים ללא פרסומות כאשר הקריינות והמעברונים בשפה העברית ותוכניות המקור מתורגמות.
מינואר 2020 עורך הערוץ הוא דור בביוף.
בינואר 2015 החליטה HOT לפצל את הערוץ לשניים, ערוץ MTV המשדר מוזיקה בלבד וערוץ MTV סדרות המשדר הפקות מקור מתורגמות וטקסי פרסים.
התוכניות גם זמינות לצפייה בשירות ה-VOD של חברת yes.
החיים הקשים של אר ג'יי ברגר
פרסי המוזיקה של MTV ישראל
ערוצי המוזיקה של MTV ישראל
לאחר הסגירה של ערוצי המוזיקה העולמיים של MTV, ב-31 בדצמבר 2025, MTV ישראל השיקה את הערוצים MTV Hits Israel ו-MTV 00S Israel.
הערוצים כוללים בלוק אחד של מוזיקה בשם של הערוץ בהם הם משודרים, וכוללים מוזיקה ברצף, ללא פרסומות, בשפה האנגלית בלבד.
MTV Unplugged הוא מיני-אלבום ואלבום הופעה של הזמרת-יוצרת האמריקאית מריה קארי, אשר יצא לאור ב-2 ביוני 1992, על ידי חברת התקליטים קולומביה רקורדס.
מתוך האלבום יצא הסינגל "I'll Be There", אשר הצליח לכבוש את פסגת מצעד הבילבורד הוט 100.
בעקבות ההצלחה של שני אלבומיה הראשונים, הרצון לקדם את אלבומה השני והביקורת שנמתחה על כך שלא יצאה לסיבובי הופעות בינלאומיים וכמעט ולא הופיעה בהופעות חיות אחרות סוני ארגנה מופע לייב בניו יורק ב-16 במרץ 1992. שם המופע היה MTV Unplugged, וזאת מכיוון שהיה בחסות MTV.
המופע כולו הוקלט והופץ כמיני-אלבום בגרסת אודיו אשר נלווית לו גם גרסה נוספת; גרסת די וי די שמראה צילום של ההופעה.
באותה התקופה אנשים התקשו להאמין שלקארי יש יכולות ווקאליות כל כך גדולות והם האמינו כי מדובר בעריכת אולפן ומטרת המופע הייתה להפריך שמועות אלו.
לאחר ההצלחה הרבה של המיני-אלבום והסינגל הראשון מתוכו "I'll Be There", סוני מיוזיק החליטו להוציא את המיני-אלבום בפורמט VHS, בשם חדש, MTV Unplugged +3. באלבום המחודש נכללו שלושת הקליפים: "Can't Let Go", "" ו-"Emotions".
ההוצאה המחודשת זכתה להצלחה רבה בארצות הברית, תוך שהצליחה לכבוש את פסגת מצעד אלבומי הווידאו של בילבורד.
האלבום זכה למעמד אלבום פלטינה, על מכירות של למעלה מ-100,000 עותקים במדינה.
כלפי אלבום הווידאו הופנו ביקורות חיוביות, הן מטעם AllMusic, והן מטעם הניו יורק טיימס.
עם יציאתו של ה-EP הוא זכה לביקורות חיוביות ממבקרי המוזיקה שהחמיאו ליכולות הווקאליות של קארי.
האלבום זכה להצלחה מסחרית רבה בעולם.
בארצות הברית הוא הגיע למעמד פלטינה מרובעת עם מכירות של 2.8 מיליון עותקים.
גם במדינות אחרות בעולם האלבום זכה להצלחה רבה, כך למשל בהולנד, אוסטרליה וניו זילנד האלבום הגיע למעמד פלטינה כפולה ובקנדה הגיע למעמד פלטינה.
בצרפת הגיע למעמד זהב כפול ובבריטניה ושווייץ הגיע למעמד זהב.
בסך הכל, מכירותיו של האלבום מסתכמות ב-6.5 מיליון עותקים.
הסינגל הראשון היה השיר "I'll Be There", קאבר לשירם של חמישיית הג'קסונים.
השיר זכה להצלחה רבה בעולם והגיע למקום הראשון בארצות הברית מה שהפך אותו לשיר השישי של קארי באותה התקופה לעשות זאת ולבין השירים הבודדים ששני אמנים הצליחו להביא למקום הראשון במדינה.
בנוסף השיר גם הגיע למקום הראשון בקנדה, הולנד וניו זילנד ולחמישייה הפותחת באירלנד ובריטניה.
הסינגל השני מהאלבום היה השיר "If It's Over", שיר מקורי שנכתב על ידה ועל ידי קרול קינג אך הוא לא זכה לאותה הצלחה לה זכה הסינגל הקודם.
מקוםתאריםמכירותאוסטריה (IFPI Austria)פלטינה 2×140,000ארצות הברית (RIAA)פלטינה 4×2,800,000בריטניה (BPI)זהב100,000הולנד (NVPI)פלטינה 2×200,000ניו זילנד (RMNZ)פלטינה 2×30,000צרפת (SNEP)זהב 2×144,700קנדה (Music Canada)פלטינה100,000שווייץ (IFPI Switzerland)זהב25,000
MUST היא תוכנית אקטואליה יומית המסקרת את אירועי היום, בהגשת שי-לי שינדלר ועמית קוטלר.
התוכנית שודרה בערוץ 13 החל מ-12 בפברואר 2020 והסתיימה ב-2 באפריל 2020. התוכנית שודרה לאחר היום שהיה.
התוכנית מסקרת את אירועי היום בישראל ובעולם, בנושאים שונים, בעיקר לייף סטייל, טכנולוגיה, אוכל ועוד.
בעבר שודרה בערוץ התוכנית "סוגר עניין" בהנחיית שי גולדן באותה משבצת שידור והייתה בעלת פורמט דומה.
התוכנית עלתה לשידור בלילה שבין 12 בפברואר ל-13 בפברואר 2020 ברשת 13.
MTV רוסיה הוא ערוץ מוזיקה הפועל 24 שעות ביממה והוא ערוץ לקליטה חופשית המהווה ערוץ בידור כללי שניתן לקלוט בכל שטחי הפדרציה הרוסית.
במסגרת הסכם רישוי של ViacomCBS Networks EMEAA הערוץ הופעל על ידי חברת Profmedia.
מיוני 2013, VIMN רוסיה הודיעה כי תפעיל את הערוץ לאחר שההסכם בין שני ארגוני התקשורת ייפסק.
VIMN רוסיה השיקה מחדש את הערוץ בשם MTV Russia ב-1 באוקטובר 2013, שמפעילה גם את אתר האינטרנט mtv.ru.
בשנת 1998 חתמה Viacom הבינלאומית ושלוחתה באירופה (VIMN Europe) על הסכם ארוך טווח עם Biz Enterprises להשקת ערוץ מוזיקה הפועל 24 שעות ביממה בפדרציה הרוסית.
MTV הפך למותג הטלוויזיה האמריקני הראשון שהתמקם ברוסיה.
בשנת 2007 חתמה VIMN אירופה על הסכם חדש עם חברת פרופמדיה (Profmedia) להפעלת הערוץ יחד עם חברת VH1. תחת בעלותה של פרופמדיה הערוץ עבר משידור תוכניות מוכוונות למוזיקה לתוכניות נוער.
מהלך זה התגלה כמצליח מאוד עבור בעליו החדשים שכן מחקר שערך VIMN הראה כי הצופים הרוסים מעדיפים תוכניות מוזיקה על פני תוכניות ריאליטי.
פרופמדיה הודיעה בדצמבר 2012 כי הם לא יפעילו עוד את MTV רוסיה החל מ-1 ביוני 2013 ויחליפו את הערוץ בערוץ בידור כללי חדש בשם "שישי!".
ב-30 במאי 2013 הודיעה VIMA רוסיה, כי Viacom International Networks International Division היא שתפעיל מחדש את MTV ברוסיה החל מ-1 באוקטובר 2013 ותופעל לחלוטין על ידי VIMN רוסיה מלונדון.
כחלק מההפעלה מחדש של MTV הושק 'הפנים של MTV רוסיה' כתחרות למציאת מגיש לערוץ שינחה את MTV News.
גרסת HD של MTV רוסיה הושקה גם היא ב-1 באוקטובר 2013. ויאקום מפעילה כיום את MTV רוסיה, VH1 רוסיה וניקלודיאון רוסיה.
פרסי המוזיקה והקולנוע של MTV רוסיה
בעקבות ההצלחה של פרסי המוזיקה של MTV אירופה, השיקה Viacom תוכנית פרסים מקומית לרוסיה בשם MTV Russia Awards.
טקס הפרסים הראשון החל בשנת 2004 ושודר בערוץ מדי שנה עד 2009. הצגת הפרסים נערכה על ידי אמנים מקומיים ובינלאומיים.
זוכה פרס 'אמן השנה' היה ממשיך לזכות גם בזוכה האמן הרוסי הטוב ביותר ב-MTV Europe Music Awards.
רוסיה עדיין מיוצגת ב-MTV EMA.
בעקבות ההצלחה של פרסי המוזיקה המקומית ברוסיה, בשנת 2006 הושק MTV Russia Movie Awards והנחו אותו שחקנים מקומיים ובינלאומיים כמו פמלה אנדרסון בשנת 2007 ופריס הילטון בשנת 2008. הטקסים נערכו עד אפריל 2009.
MTV Unplugged הוא אלבום ההופעה השני של הזמר-יוצר הקנדי שון מנדס.
האלבום הוקלט באולם באייס הוטל, לוס אנג'לס בספטמבר 2017. האלבום יצא ברחבי העולם ב-3 בנובמבר 2017.
MTV Unplugged הופיע לראשונה במקום ה-71 בארצות הברית עם 9,000 יחידות; 3,000 מהן היו עותקי אלבום מסורתיים.
מדינהתאריךפורמטחברת תקליטיםמקורעולם3 בנובמבר 2017הורדה דיגיטלית, CD, תקליטאיילנד רקורדסיוניברסל מיוזיק גרופ
MTV Unplugged הוא אלבום הופעה השני של הלהקה הבריטית פלורנס אנד דה משין.
האלבום יצא לאור ב-6 באפריל 2012 על ידי חברת התקליטים איילנד רקורדס.
מדינהתאריך יציאהפורמטחברת תקליטיםמקורעולם6 באפריל 2012תקליט • תקליטור • הורדה דיגיטלית • DVDאיילנד רקורדס
MTV Unplugged הוא אלבום ההופעה הראשון של הזמרת-יוצרת הקנדית אלאניס מוריסט.
אלבום ההופעה יצא לאור ב-9 בנובמבר 1999, על ידי חברת התקליטים מאבריק רקורדס.
אלבום זה מתעד את הופעתה של מוריסט בתוכנית בעלת אותו השם.
בנוסף לביצועים שכלולים באלבום מוריסט שרה מספר ביצועים נוספים לשירים לא מוכרים שלה כמו: "Baba", "Thank U" וגם השיר "Your House".
מתוך האלבום יצאו מספר סינגלים כאשר הסינגל הראשון היה השיר "That I Would Be Good" אך הוא לא זכה להצלחה רבה.
שני שירים נוספים שיצאו כסינגלים היו השירים "King of Pain", שהוא גרסת כיסוי לשירם של להקת "The Police" והשיר "You Learn", שהופץ כסינגל מחוץ לצפון אמריקה.
בארצות הברית, השיר הופץ כצד ב' של השיר "You Oughta Know".
השיר זכה להצלחה באוסטרליה, קנדה, איסלנד וניו זילנד.
נכון למרץ 2012 האלבום מכר 673 אלף עותקים בארצות הברית ובכך היה זכאי למעמד זהב במדינה.
בנוסף גם הגיע למעמד זהב בבריטניה, שווייץ, ספרד, בלגיה ואוסטרליה, למעמד פלטינה בברזיל וגרמניה ולמעמד פלטינה כפולה בפורטוגל.
בנוסף לשירים משני האלבומים הבין לאומיים הראשונים שלה מוריסט שרה גם את השירים "No Pressure over Cappuccino" ו-"Princes Familiar", שירים שלא הופצו באופן רשמי אך מוריסט נהגה לבצע בהופעותיה.
בנוסף היא גם ביצעה את השיר "These R the Thoughts" ששוחרר כצד ב' של השיר "Joining You".
מוריסט טענה כי אהבה לשיר את "Princes Familiar" מכיוון שהוא אחד השירים האהובים עליי והמאתגרים ווקאלית שלה.
אלבום זה היווה את דריסת הרגלה ראשונה של מוריסט בתחום המוזיקה השקטה והרכה יותר שכן עד כה המוזיקה שלה הייתה מוזיקת רוק רועשת יותר, דבר אשר השפיע עליה בהוצאת האלבום האקוסטי שלה "Jagged Little Pill Acoustic", ובסיבוב ההופעות שלה Diamond Wink Tour.
MTV Unplugged הוא אלבום הופעה של זמר הג'אז האמריקאי טוני בנט.
את האלבום הוציאה לאור ב-28 ביוני 1994 חברת התקליטים קולומביה רקורדס.
האלבום הוקלט ב-15 באפריל אותה השנה, בהופעה של בנט בערוץ MTV Unplugged.
הוא ביצע מגוון שירים מתוך ספר השירים האמריקאי הגדול.
איגוד תעשיית ההקלטות האמריקאי העניק לאלבום תואר פלטינה על נתוני המכירות שלו במדינה.
הוא זכה בפרס גראמי לאלבום הפופ הווקאלי העממי הטוב ביותר ולאלבום השנה.
השחקן המצטיין של גביע העולם בכדורסל הוא פרס המוענק על ידי פיב"א ל-MVP של גביע העולם בכדורסל.
הפרס הראשון הוענק בשנת 1950 לאוסקר פורלונג מהזוכה, נבחרת ארגנטינה.
שחקן שנבחרתו זכתה בטורניר באותה שנה * נכנס להיכל התהילה של הכדורסל ** נכנס להיכל התהילה של פיב"א *** נכנס להיכל התהילה של הכדורסל וגם להיכל התהילה של פיב"א שחקן שעדיין פעיל שחקן (X) מספר הפעם שהשחקן נבחר ל-MVP נבחרת (X)מספר הפעם ששחקן מהנבחרת נבחר ל-MVP
השחקן המצטיין של אליפות אירופה בכדורסל הוא פרס המוענק על ידי פיב"א אירופה ל-MVP של אליפות אירופה בכדורסל (יורובאסקט).
פאו גאסול וקרשימיר צ'וסיץ' הם היחידים שזכו בפרס פעמיים.
ישראלי אחד זכה בתואר - מיקי ברקוביץ' ב-1979, אז זכתה נבחרת ישראל במקום השני.
חבר בהיכל התהילה של פיב"אחבר בהיכל התהילה של פיב"א ובהיכל התהילה של הכדורסלשחקן (X)מספר הפעם שהשחקן זכה בפרס
זכיותשחקן2 קרשימיר צ'וסיץ' פאו גאסול
ה-MVP של הליגה האדריאטית הוא פרס שנתי של הליגה האדריאטית המוענק מאז עונת הבכורה ל של העונה הסדירה.
דיאן מילוייביץ' מחזיק בשיא הזכיות בפרס, שלוש פעמים, ולוקה ז'וריץ' לוקה בוז'יץ' זכו פעמיים כל אחד.
קניאן ויקס, צ'סטר מייסון, דייוויד סיימון ומקינלי רייט מארצות הברית וגוגה ביתאדזה מגאורגיה הם הזוכים היחידים בפרס מחוץ לאזור הים האדריאטי.
דאריו שאריץ' ב- וניקולה קאליניץ' ב- הם שני השחקנים היחידים שקבוצותיהם זכו באליפות באותה שנה.
הפרס לא הוענק בעונת , שבוטלה עקב מגפת הקורונה.
שחקן שעדיין משחק בליגה האדריאטיתשחקן שקבוצתו זכתה באליפות באותה עונה
עונהMVPקבוצהמדד מארינו באז'דאריץ' קוורנר רייקה17.64 קניאן ויקס זלטורוג לאשקו19.33 דיאן מילוייביץ' בודוצ'נוסט פודגוריצה29.35 דיאן מילוייביץ' (2) פרטיזן בלגרד30.35 דיאן מילוייביץ' (3) פרטיזן בלגרד (2)26.21 מילאן גורוביץ' הכוכב האדום בלגרד29.30 טאדיה דראגיצ'ביץ' הכוכב האדום בלגרד (2)21.93 אנטה טומיץ' ק.ק.
זאגרב22.42 צ'סטר מייסון שירוקי19.96 לוקה ז'וריץ' ק.ק.
MTV 500 היה אירוע ספירה לאחור של 500 הקליפים המובילים בכל הזמנים לפי MTV.
הספיישל הטלוויזיוני שודר באביב 1997 ולאחר מכן שוב בנובמבר 1997, שבו נוספו 12 קליפים חדשים מאותה שנה, בעוד שהקליפים האחרים שמרו על אותו דירוג.
האירוע נחשב באותה העת לאחד מאירועי המוזיקה החשובים ביותר הן בסצנת המוזיקה והן בסצנת הווידאו קליפים בפרט.
הקליפ שדורג במקום הראשון היה "Smells Like Teen Spirit" של נירוונה.
ב-MTV הריצו שתי גרסאות של הספירה לאחור הזו, בפעם הראשונה באביב 1997 ולאחר מכן שוב בנובמבר 1997 במטרה לתת הזדמנות נוספת לצפות בספיישל.
הצפייה השנייה בספירה לאחור שמרה על אותו הדירוגים, אך הוכנסו מספר קליפים חדשים.
"Smells Like Teen Spirit" מאת נירוונה זכה בתואר "הקליפ המוביל בכל הזמנים".
מצעד נוסף פורסם בשלהי 1996; הוא הוקדש לקליפים אלטרנטיביים בלבד.
נירוונה שהקליפ של "Smells Like Teen Spirit" הייתה הלהקה עם הדירוג הגבוה ביותר במצעד (1#), בעוד הזמר מייקל ג'קסון היה הגבר ואמן הסולו עם הדירוג הגבוה ביותר, על הקליפ של "Thriller" (2#).
הזמרת מדונה הייתה האישה עם הדירוג הגבוה ביותר, על הקליפ של "Vogue" (4#).
כמו כן, מדונה היא האמן עם מרבית הקליפים שדורגו במצעד:
MUOS (ידוע גם כ-"Mobile User Objective System") הוא סדרת לווייני תקשורת שמופעלת על ידי צי ארצות הברית.
מטרת מערכת לוויינים זו היא לספק תקשורת מוצפנת ואמינה ליחידות, כלי שיט ומטוסים.
המערכת החליפה את לווייני מערכת UFO וכוללה חמישה לוויינים.
המערכת מנוהלת מבסיס החיל בקליפורניה.
פיתוח המערכת בוצע על ידי לוקהיד מרטין בהנחיית צוות של צי ארצות הברית.
בשנת 2004 נחתם חוזה להקמת המערכת החדשה.
המערך כולל בין היתר חמישה לוויינים וארבע תחנות קרקע.
כל לוויין כולל ציוד שמתאים למערכות קיימות כדי לאפשר מעבר אמין למערכת חדשה ומערכות ייעודיות למערכת החדשה.
המערכת החדשה מסוגלת להעביר קול, וידאו ונתונים במהירויות גבוהות.
היא יכולה להעביר נתונים ממערכת טלפוניה ניידת עולמית ללקוחות באמינות ובטיחות.
השיגור הראשון בוצע בשנת 2012. כל לווייני המערכת שוגרו לחלל על ידי משגר מדגם אטלס 5 מנמל החלל קייפ קנוורל.
המערכת הוכרזה כמבצעית בשנת 2019. הלוויינים מתוכננים לפעול במשך 15 שנים.
נכון לשנת 2023 המערכת כוללת 5 לוויינים כולל לוויין שנמצא במסלול אך בעתודה.
המערכת כוללת לוויינים, טרמינלים לתקשורת ו-4 תחנות בקרה בקרקע באוסטרליה, איטליה, וירג'יניה והוואי.
ה-MVP של היורוקאפ הוא פרס ה-MVP השנתי המוענק לשחקן המצטיין ביורוקאפ, הליגה השנייה במבנה ליגות הכדורסל באירופה.
הפרס מוענק על ידי חברת יורוליג בסקטבול, המפעילה גם את היורוליג, מאז עונת .
ה-MVP של היורוקאפ נבחר במקור על ידי פאנל של מומחי הכדורסל של הליגה, מעונת עד .
החל מעונת נוספה לתהליך הבחירה הצבעה מקוונת של אוהדים.
MTV Cribs היא תוכנית טלוויזיה דוקומנטרית אמריקאית ששודרה בערוץ MTV בין השנים 2000 עד 2010. במסגרת התוכנית נערכו סיורים בבתיהם הפרטיים והמפוארים של ידוענים שונים, כולל מוזיקאים, שחקנים, ספורטאים ואישים בולטים אחרים בתעשיית הבידור האמריקנית.
לעיתים רבות הידוענים חולקים אנקדוטות שונות על אורחות החיים שלהם והפריטים השונים בביתם.
לאורך השנים השתתפו בתוכנית מגוון רחב של ידוענים בתעשיות שונות.
כמה מהידוענים הבולטים ביותר שבתיהם נכללו בתוכנית כוללים את:
מוזיקאים: מריה קארי, סנופ דוג, מיסי אליוט, אשר, ליל ג'ון, באסטה ריימס, ליאן ריימס, קלי רולנד, מובי, רובי ויליאמס, ארון קרטר
שחקנים: פמלה אנדרסון, אייס-טי, שאנון אליזבת, ג'רי אוקונל, ג'ייסון שוורצמן, טייריס גיבסון
שונות: טוני הוק, ריצ'רד ברנסון, האלק הוגאן, סיימון קאוול, באם מרג'רה
בעקבות הפופולריות של התוכנית היא חודשה בשנת 2021 כאשר הפרקים החדשים מתמקדים בבתיהם של ידוענים פופולריים בהווה.
"M" הוא סרטו של הבמאי הגרמני פריץ לאנג משנת 1931. הסרט נכתב על ידי לאנג ואשתו תיאה פון הארבו, והוא אחד מהסרטים הראשונים בז'אנר הפילם נואר, ומהווה נקודת קישור בין זרם קולנועי זה לבין הקולנוע האקספרסיוניסטי הגרמני משנות ה-20. הוא אחד הסרטים הראשונים המציגים דמות של רוצח סדרתי.
הסרט עשה שימוש חלוצי בקול, בשנותיו הראשונות של הקולנוע המדבר ולאחר שקיעת הסרט האילם.
הסרט הוקרן לראשונה בארץ ישראל בשני לאפריל 1932.
רוצח סדרתי, המגולם בידי השחקן פיטר לורה, אורב לילדים, ומשטרת ברלין משקיעה מאמץ רב בלכידתו, כולל נוכחות מוגברת ברחובות ופשיטות, דבר המפריע לעבודתו הסדירה של העולם התחתון.
כנופיות הפשע מחליטות למצוא את הפושע בעצמם, ואכן עושות זאת באמצעות חבורה של קבצנים המאתרים את הרוצח ומסמנים את מעילו באות "M".
בשיאו של הסרט, הפושע עומד בפני "בית דין" של העולם התחתון, ופונה בנאום נרגש שבו הוא מספר כי אינו מסוגל לשלוט בדחפיו.
הנאום המסתיים בזעקתו המפורסמת – "מי יודע איך זה להיות אני?".
ברגע האחרון מציל מפקח המשטרה קארל לוהמן את הרוצח ממעשה לינץ' המתוכנן על ידי הפושעים.
הסרט מבוסס באופן חלקי על סיפורו של פריץ הארמן, רוצח הסדרתי מהנובר, קארל גרוסמן מברלין, קארל דנקה ועל סיפורו האמיתי של פטר קירטן המכונה "הערפד מדיסלדורף" רוצח ילדים שפעל בתחילת המאה ה-20.
לסרט קדם מסע פרסום, בו פורסמה הסיסמה "הרוצחים נמצאים בינינו".
הנאצים חששו כי הסיסמה מופנית אליהם, וכי לאנג היהודי ופיטר לורה, שאף הוא היה יהודי, יצרו סרט אנטי-נאצי.
לחששות אלו לא היה בסיס, שכן הסרט אינו סרט פוליטי באופן מפורש, כי אם סרט בלשי.
לאחר עליית הנאצים לשלטון נאסרה הקרנת הסרט, בשל יהדותם של יוצריו.
במבט לאחור נראה כי האווירה בסרט של עיר בה מושל הפחד, והנקרעת בין כוחות הסדר וכוחם של ההמונים אכן משקפת את הנעשה בימיה האחרונים של רפובליקת ויימאר.
סרטו הבא של לאנג, "צוואתו של ד"ר מבוזה" (1933), כלל כבר התייחסות פוליטית אנטי נאצית מפורשת.
הסרט נוצר בתחילת ימי הסרט המדבר.
לאנג מאפיין את הרוצח אותו משחק לורה, בשריקה של המנגינה "באולמו של מלך ההר" מתוך היצירה "פר גינט" של אדוארד גריג.
כך, למשל, באחת הסצנות המפחידות ביותר בסרט, אין רואים את רציחתה של הילדה, אלא רק שומעים את השריקה, שמקושרת אצל הצופה עם דמותו של הרוצח, ואת זעקת הילדה, שלאחריה נמשכת השריקה, ומבינים את שהתרחש מבלי שהדברים נראים במפורש על המסך.
לורה עצמו לא ידע לשרוק, והשריקה הנשמעת בסרט היא שריקתה של אשתו של לאנג, תיאה פון הארבו.
לאנג שומר בסרט על אווירה של אקספרסיוניזם גרמני משנות ה-20 שהוא היה בין היוצרים הבולטים בו (לצד במאים כפרידריך וילהלם מורנאו ואחרים).
הסרט צולם באולפן, והמיז-אן-סצנה המיוחדת יוצרת אווירה קודרת, עירונית, השומרת על כוחה הקולנועי גם עבור הצופה בן ימינו.
האווירה שבסרט של העולם התחתון בברלין, ו"אגודת הקבצנים", מתוארים גם ביצירה בת אותו הזמן של ברטולט ברכט וקורט וייל "אופרה בגרוש".
כאשר נשאל לאנג מדוע קרא לסרט "M" השיב "לכל אחד מאיתנו "M" בכף ידו".
הכוונה הייתה לקווים המופיעים בכף היד, המראים לרוב באופן גס את צורת האות "M".
השחקנית הישראלית חנה מרון, שנחשבה ל"ילדת פלא", שיחקה בסרט בגיל 7 את הילדה ששרה את השיר הפותח את הסרט.
הדמות שגילם פיטר לורה בסרט היה תפקידו החשוב הראשון בקולנוע, ושימש כמנוף לקריירה שלו, שהמשיכה בהוליווד לאחר שנאלץ לעזוב את אירופה בשל יהדותו.
מאז סרט זה שיחק לורה בתפקידי נבלים בלבד.
נאומו של לורה בסרט נוצל על ידי יוזף גבלס בסרט התעמולה הנאצי "היהודי הנצחי", סרט תעמולה אנטישמי חריף, המאשים את היהודים בדלדולה של הרוח הגרמנית באמצעות יצירת אמנות מנוונת.
הסרט משתמש בנאומו של לורה בסרט "M" על מנת לזהות את העם היהודי עם נטיות רצחניות מעוותות, ועם סירובה של דמותו של לורה בסרט לקחת אחריות על מעשיה.
לאנג עצמו נאלץ אף הוא להימלט לארצות הברית.
בשנת 1936 צילם בארצות הברית את סרטו האמריקאי הראשון "זעם", בו מסופר על נווד המגיע לעיירה בארצות הברית, נחשב בטעות לרוצח, ונעשה בו מעשה לינץ'.
הנווד נמלט בחסות שרפה שפורצת, אך שב נחוש לנקום במעניו.
סרט זה הוא הקרוב ביותר בו הגיע לאנג לאווירה המיוחדת ולהישגים האמנותיים של "M".
לאנג שב לנושאים אלו במהלך הקריירה האמריקנית שלו, אך לא הגיע לאותה רמה של הישגים קולנועיים וויזואליים.
כיום נחשב "M" לאחד מהסרטים הטובים ביותר שנעשו אי פעם, והוא מופיע באופן תדיר ברשימות "מאה הסרטים הגדולים" שנערכות מעת לעת.
הסרט הופק מחדש בשנת 1951 בבימויו של ג'וזף לוסי, שהעביר את העלילה מברלין ללוס אנג'לס, אך נחשב לכישלון הן בקופות והן בביקורת.
MVRDV הוא משרד אדריכלים ומתכנני ערים הולנדי שהוקם ב-1991 ושוכן ברוטרדאם.
שם המשרד הוא שילוב ראשי התיבות של מקימיו ויני מאס (Winy Maas), יאקוב ואן רייס (Jacob van Rijs) ונטאלי דה פריס (Nathalie de Vries).
מאס וואן רייס עבדו ביחד במשרד לאדריכלות מטרופוליטנית (OMA), משרדו של האדריכל ההולנדי רם קולהאס.
השלושה התפרסמו לראשונה בעקבות זכייה במקום הראשון בתחרות האדריכלית החשובה 2 Europan לשנת 1991. מאז זכו בתחרויות אדריכליות בין-לאומיות רבות, ביניהן: תוכנית לקו המים ב-Bjørvika, אוסלו (2003), תוכנית אב לטיראנה, אלבניה (2008), מרכז העיר Gwanggyo בקוריאה הדרומית (2008) וגורד השחקים Rødovre בקופנהגן (2008).
פרויקטים נודעים של MVRDV הם משרדי חברת VPRO בהילברסום שבהולנד (1993–1997), פרויקט Wozoco Housing באמסטרדם, הביתן ההולנדי בתערוכת אקספו 2000 בהאנובר ובניין מיראדור במדריד (2004), מרקט הול (רוטרדם) (2014).
לרוב משייכים את MVRDV לזרם הפוסט מודרניזם באדריכלות בשל תפישת החלל של מבניהם וסגנון העיצוב שלהם.
המשרד פרסם גם מספר ספרים יוצאי דופן מבחינה עיצובית הפורסים את משנתם האדריכלית והפילוסופית.
ה-MVP של סדרת הגמר ב-NBA על שם ביל ראסל הוא תואר הניתן לשחקן המצטיין של סדרת הגמר (ולא של כל משחקי הפלייאוף) של ליגת ה-NBA.
הבחירה נעשית מיד לאחר סיום המשחק האחרון של משחק הגמר, על ידי ועדה המורכבת ממספר קטן של פרשנים, עיתונאים ואנשי מקצוע.
התואר הוענק לראשונה בשנת 1969, ובשנה זו אירע המקרה היחיד עד כה שהתואר הוענק לשחקן מהקבוצה המפסידה; הזוכה היה ג'רי וסט, שהפסיד עם קבוצתו לוס אנג'לס לייקרס לבוסטון סלטיקס.
מאחר שהחלו לחלק את התואר רק בשנת 1969, "פיספס" ביל ראסל, מנהיגה של הבוסטון סלטיקס שזכה ב-11 אליפויות בין 1957 ל-1969, את ההזדמנות לזכות בו (באליפות האחרונה של ביל ראסל אמנם חולק התואר, אבל הוא נמסר כאמור לג'רי וסט מהלייקרס).
השחקן בעל מספר תוארי ה-MVP של סדרת הגמר הרב ביותר הוא מייקל ג'ורדן, עם 6 תארים (הוא זכה בתואר בכל אחת מהאליפויות בהן זכה עם שיקגו בולס).
אחריו בדירוג הוא לברון ג'יימס עם 4 זכיות.
לאחר מכן מג'יק ג'ונסון, שאקיל אוניל, וטים דאנקן עם 3 זכיות כל-אחד.
ויליס ריד, כרים עבדול-ג'באר, לארי בירד, האקים אולאג'ואן, קובי בראיינט, קווין דוראנט וקוואי לנארד זכו בתואר פעמיים.
הרוּקי היחיד שזכה בתואר הוא מג'יק ג'ונסון, שזכה בו בשנת .
כרים עבדול-ג'באר (מילווקי באקס ולוס אנג'לס לייקרס), קוואי לנארד (סן אנטוניו ספרס וטורונטו ראפטורס) ולברון ג'יימס (מיאמי היט, קליבלנד קאבלירס ולוס אנג'לס לייקרס) הם שלושת השחקנים היחידים אשר זכו בתואר ה-MVP של סדרת הגמר עם יותר מקבוצה אחת.
הקבוצה בשורותיה זכו הכי הרבה שחקנים בתואר ה-MVP של סדרת הגמר היא לוס אנג'לס לייקרס, אשר שמונה משחקניה זכו בתואר: ג'רי וסט, וילט צ'מברלין, מג'יק ג'ונסון, כרים עבדול-ג'באר, ג'יימס וורת'י, שאקיל אוניל, קובי בראיינט ולברון ג'יימס.
מקבוצת בוסטון סלטיקס הגיעו שישה זוכים שונים: ג'ון האבליצ'ק, ג'ו ג'ו וייט, סדריק מקסוול, לארי בירד פול פירס וג'יילן בראון.
Mabool (מבול) הוא אלבומה השלישי של להקת Orphaned Land.
האלבום יצא שמונה שנים לאחר El Norra Alila.
זהו אלבום הקונספט הראשון של הלהקה, ושיריו מהווים סיפור רציף המציג את גרסתה היצירתית של הלהקה לסיפור המבול התנ"כי.
האלבום זכה לביקורות משבחות בעיתוני מטאל בכל העולם ואף בעיתוני מוזיקה כלליים.
הסיפור מספר על שלושת בניו (מלאכיו) של שבע (במיתולוגיה המספר שבע מיוחס לאלוהים).
המלאך השביעי חולק אז לשלושה מלאכים, המייצגים את התפלגות הדת הבראשיתית לשלושה זרמים מרכזיים: היהדות, הנצרות והאסלאם.
לכל אחד מהמלאכים ניתן כוח וכן יצוג מסוים.
המלאך הראשון הוא היהדות, הוא מיוצג על ידי מגן דוד וכוחו היה כוח הקסם.
המלאך השני הוא האסלאם, הוא מיוצג על ידי חצי הסהר וכוחו היה כוח הזרוע.
המלאך השלישי הוא הנצרות, הוא מיוצג על ידי הצלב וכוחו היה חוכמתו.
אלוהים אסר על שלושת המלאכים להתאחד מחדש מכיוון שפחד מכוחם.
תוך כדי הפרת צו האלוהים, התאחדו המלאכים למלאך אחד, שגורש מיד מגן-עדן אל האדמה, חולק שוב לשלושת המלאכים (שמאוחר יותר יצרו את שלוש הדתות) ונגזר עליהם להילחם בינם לבין עצמם עד שיעבור כל אחד מהם אלף גלגולי נשמות, רק אז יוכלו המלאכים להוכיח עצמם ולהיכנס שוב לגן-עדן.
המלאכים יוצאים במסע לשכנע את בני-האדם לחזור בהם מהחטאים הנוראים שהם מבצעים, ולהזהיר אותם כי אם לא יעשו כך, יוטל עליהם עונש - מבול גדול שימחה את החיים מעל פני האדמה.
עם התקדמות האלבום מתואר מסעם של השלושה, ניסיונות השכנוע, ולקראת סופו של האלבום - כישלונם.
מבחינה מוזיקלית, האלבום ממשיך את מסורת ה"אוריינטל מטאל" של אורפנד לנד ומשלב דת' מטאל ופרוגרסיב מטאל עם נעימות מזרחיות ים-תיכוניות וכלי נגינה מסורתיים.
השירה כוללת שילוב של שירה נקייה, שירת באס וגרואלינג.
האלבום כולל גם קטעי מקהלות (שהושרו על ידי מקהלת מורן), חלקן בסגנון גותי-גרגוריאני, וכן קטעי שירה של שלומית לוי, המזמרת פיוטי תפילה של קהילת יהודי תימן.
האלבום כולל ציטוטים רבים מפרשת נח.
בנוסף, האלבום משופע בדגימות של אווירה הכוללות רעם, קול גשם עז וקטע אווירה ובו קולות החיות שיוצאות מתיבת נח לאחר תום המבול.
קובי פרחי - שירה, שירת ליווי, גרואלינג, מזמורים, קטעי אומר
יוסי סאסי (סהרון) - גיטרה חשמלית, גיטרה אקוסטית, גיטרה קלאסית, סאז, בוזוקי, עוד
מטי סבטיצקי - גיטרה חשמלית, גיטרה אקוסטית, סולואים
אורי זילכה - גיטרה בס, פרטלס באס
עדן רבין - קלידים, פסנתר
אבי אגבבה - כלי הקשה
שלומית לוי - שירה נשית
השחקן המצטיין במשחק האולסטאר של ה-NBA על שם קובי בראיינט הוא פרס שנתי מטעם ליגת ה-NBA המחולק לשחקן שקיבל את מרב הקולות בתור המצטיין במשחק האולסטאר של ה-NBA.
הפרס נוסד בעונת , כאשר פקידי ה-NBA החליטו לציין MVP בכל שנה.
לאחר היווסדותו, נבחרו גם השחקנים המצטיינים של שני משחקי האולסטאר שקדמו לו ב- (אד מקאולי) וב- (פול אריזין).
ההצבעה מנוהלת על ידי חברי פאנל תקשורתי, המצביעים ל-MVP שלהם במשחק.
השחקן שקיבל את מרב הקולות זוכה בתואר.
ב- לא נבחר MVP מאחר שמשחק האולסטאר התבטל מכיוון שהליגה הושבתה.
בוב פטיט וקובי בראיינט זכו בתואר 4 פעמים.
אוסקר רוברטסון, מייקל ג'ורדן, שאקיל אוניל ולברון ג'יימס זכו בתואר 3 פעמים כל אחד.
בוב קוזי, ג'וליוס ארווינג, אייזיאה תומאס, מג'יק ג'ונסון, קארל מלון, אלן אייברסון, ראסל וסטברוק, קווין דוראנט וסטף קרי זכו בתואר פעמיים כל אחד.
לברון ג'יימס שזכה בתואר ב- כשהוא בן 21, הוא השחקן הצעיר ביותר שזכה בו.
בארבעה מקרים שני שחקנים זכו בתואר - אלג'ין ביילור ופטיט ב-, ג'ון סטוקטון ומלון ב-, טים דאנקן ואוניל ב- ובראיינט ואוניל ב-.
אוניל הוא היחיד שזכה פעמיים בתואר משותף.
לקבוצת לוס אנג'לס לייקרס היו אחת עשרה זכיות ולבוסטון סלטיקס תשעה.
יאניס אדטוקומבו היווני, הוא השחקן היחיד שזכה בפרס עד כה שאינו מחזיק באזרחות אמריקאית.
בפברואר 2020 הודיע קומישינר ה-NBA אדם סילבר על שינוי שם הפרס ל-"MVP של משחק האולסטאר של ה-NBA על שם קובי בראיינט", כהוקרה לשחקן אשר נהרג מספר שבועות קודם לכן.
שנה שחקן עמדה אזרחות קבוצה אד מקאולי* פורוורד/סנטר בוסטון סלטיקס פול אריזין* פורוורד/רכז פילדלפיה ווריורס ג'ורג' מייקן* סנטר מיניאפוליס לייקרס בוב קוזי* רכז בוסטון סלטיקס ביל שרמן* רכז בוסטון סלטיקס בוב פטיט* פורוורד/סנטר סט.
לואיס הוקס בוב קוזי* (2) רכז בוסטון סלטיקס בוב פטיט* (2) פורוורד/סנטר סט.
לואיס הוקס אלג'ין ביילור* פורוורד מיניאפוליס לייקרס בוב פטיט* (3) פורוורד/סנטר סט.
לואיס הוקס וילט צ'מברלין* סנטר פילדלפיה ווריורס אוסקר רוברטסון* רכז סינסינטי רויאלס בוב פטיט* (4) פורוורד/סנטר סט.
ה-MVP של פיינל פור היורוליג או השחקן המצטיין של פיינל פור היורוליג הוא פרס כדורסל שנתי שנוסד בשנת 1988 על ידי היורוליג כדי לשבח ולהעריך את השחקן הבולט ביותר במהלך שלב הפיינל פור של המפעל.
מחזיקים בשיא הזכיות עם שלוש זכיות בפרס הסמול פורוורד הקרואטי, טוני קוקוץ', והרכז היווני ואסיליס ספאנוליס.
אחריהם מדורגים דימיטריס דיאמנטידיס היווני והקלעים הסרבים, דיאן בודירוגה ו-וסיליה מיציץ' עם שתי זכיות לכל אחד מהם.
Model View ViewModel או MVVM היא תבנית ארכיטקטורה בהנדסת תוכנה שתוכננה על ידי מיקרוסופט.
התבנית מהווה המשך לתבניות הנדסה קודמות בסביבת UI שהן MVC ו-MVP.
מטרת התבנית היא ליצור סדר באפליקציות UI ולשמור על עקרונות תכנות נכון כמו SRP ואפילו שאר עקרונות SOLID.
MVVM לא נוצרה עבור טכנולוגיה ספציפית אבל מקובלת מאוד בסביבת XAML בפרט ושפות Markup בכלל, ולמעשה היא סוג של תקן בפיתוח ל-WPF ,UWP, ובאופן חלקי גם ב־Angular החל מגרסה 2, שכן פופולריות השיטה הכניסו את העקרונות לשימוש גם בסביבת WEB.
עקרונות התבנית הם מבנה של:
Model – מודל מתאר על האובייקטים שמהווים את ה-Data של התוכנית.
View – החלק האחראי על הגרפיקה וממשק המשתמש.
ViewModel – החלק אשר מהווה רכיב תקשורת בין החלקים ומחזיק רכיבי לוגיקה של UI.
הרעיון הוא הפרדה מוחלטת בין ה-View לבין ה-Model כשהתקשורת ביניהם היא באמצעות מנגנוני Commands להעברת פקודות\מסרים, ו-Data Binding בין ה-View ל-ViewModel כדי להציג נתונים.
ה-MVP של סדרת הגמר ב-WNBA הוא תואר הניתן לשחקנית המצטיינת של סדרת הגמר של ליגת ה-WNBA.
הפרס מחולק החל מהעונה הראשונה של הליגה, בשנת 1997. השחקנית שזכתה בכמות התארים הרבה ביותר היא סינתיה קופר, שקטפה את התואר בכל ארבע העונות הראשונות של הליגה.
ליסה לסלי, דיאנה טוראסי, סיליביה פאולס ובריאנה סטיוארט זכו בתואר פעמיים כל אחת.
שתי זוכות נולדו מחוץ לגבולות ארצות הברית - לורן ג'קסון האוסטרלית שהובילה את סיאטל סטורם לאליפות בשנת 2010 ואמה מיסימם הבלגית שזכתה עם וושינגטון מיסטיקס באליפות ב-2019.
ה-MVP של משחק הסופרבול הוא תואר שמוענק לשחקן המצטיין במשחק הסופרבול, משחק הגמר של ליגת ה-NFL.
הזוכה בתואר נבחר במהלך משחק הסופרבול על ידי פאנל של כתבים ושדרנים מתחום הפוטבול המהווה 80% משקלול סך הקולות והצבעת האוהדים המהווה 20%.
התואר מוענק החל מהסופרבול הראשון שהתקיים בינואר 1967. עד 1989 הוענק הפרס על ידי מגזין הספורט "Sport" ומשנת 1990 מוענק על ידי הנהלת ה-NFL.
החל מסופרבול XXV שנערך בינואר 1991 מוענק לשחקן הנבחר גם גביע על שם קומישנר הליגה לשעבר פיז רוזל.
הזכייה בתואר מלווה גם בזכייה במכונית חדשה מתוצרת הספונסר של הפרס.
טום בריידי הוא שיאן הזכיות וזכה בפרס חמש פעמים.
ג'ו מונטנה ופטריק מהומס זכו בתואר שלוש פעמים.
שלושה שחקנים זכו בתואר פעמיים: ברט סטאר, טרי בראדשו ואיליי מאנינג.
למעט בסופרבול V בכל הפעמים הוענק הפרס לשחקן מהקבוצה המנצחת.
ה-MVP של הסופרבול לאורך השנים
MZ-15F הוא רובה חצי-אוטומטי בקליבר 5.56x45 מ"מ נאט"ו באפיון צבאי (MIL-SPEC) שפותח ומיוצר על ידי חברת "אמתן כרמיאל" הישראלית.
הרובה נחשף לראשונה בתערוכת IWA 2015 בעיר נירנברג בגרמניה.
גוף הרובה עשוי מחישול אלומיניום.
בנוסף, קיימת גרסה שעוצבה על ידי מהנדסי החברה העשויה מפלטות אלומיניום תעופתי המקנה למשתמש נוחות ירי, הנדסת אנוש איכותית ועיצוב חדשני.
לרובה שתי גרסאות: גרסה חצי אוטומטית MZ-15, רובה תואם AR-15 חצי אוטומטי.
וגרסה אוטומטית (MZ-4) הרובה תואם M-4 ו-M-16. הרובה מסופק במספר צבעים: שחור, חום מדברי, ירוק ג'ונגל ומדברי.
הוא מאובזר בכוונות ברזל מתקפלות לגיבוי ובמת פס מסילה מאלומיניום.
לדברי החברה, "אמתן כרמיאל" ייחודית בכך שהיא מייצרת בעצמה את כל חלקי המתכת של הרובה, עובדה המאפשרת לה שליטה מלאה על איכות ואמינות המוצרים ולתת מענה ופתרונות ייחודיים לדרישות המשתנות של הלקוחות.
ולדבריה היא בין החברות הבודדות בעולם המייצרות בעצמן את כל חלקי הרובה.
"MacArthur Park" (בעברית: "פארק מקארתור") הוא שיר שנכתב והולחן על ידי ג'ימי וב (Jimmy Webb).
ריצ'רד האריס היה הראשון שביצע את השיר ב-1968. הגרסה שלו הגיעה עד למקום שני בטבלת בילבורד הוט 100, ולמקום רביעי במצעד הסינגלים הבריטי.
"MacArthur Park" זכה לגרסאות כיסוי על ידי אומנים רבים, כולל גרסת להיט ב-1969 על ידי זמר הקאנטרי ויילון ג'נינגס.
בין גרסאות הכיסוי הידועות ביותר הוא עיבוד לדיסקו של דונה סאמר מ-1978 שהגיע למקום הראשון בטבלת בילבורד הוט 100.
הקומיקאי דייב בארי כינה את השיר "השיר הגרוע ביותר שנכתב אי פעם" בספרו "ספר השירים הגרועים" (Book of Bad Songs) מ-1997. מילות השיר והדימויים הנמלצים (במיוחד ידועה לשמצה ההשוואה בין אהבה אבודה לעוגה שהושארה בגשם) תוארו כ"מנופחים" ו"ביזאריים".
MacArthur Park נכתב והולחן על ידי ג'ימי וב בקיץ וסתיו 1967 כחלק מהלחנת קנטטה.
וב הציע את הקנטטה במלואה ל-The Association, להקת בנים מקליפורניה, אבל הלהקה דחתה את ההצעה.
ההשראה לשיר הייתה מערכת היחסים והפרידה של וב מסוזי הורטון (Susie Horton).
פארק מקארתור בלוס אנג'לס היה המקום בו השניים נפגשו לעיתים לארוחת צהריים, ובילו בו את הזמנים המהנים ביותר ביחד.
באותה תקופה (אמצע 1965) עבדה הורטון עבור חברת ביטוח חיים שמשרדיה שכנו ברחוב מול הפארק.
כאשר נשאל על ידי המראיין טרי גרוס (Terry Gross) על מה חשב כאשר כתב את המילים ענה וב שהשיר היה אמור להיות סמלי ולהתייחס לסיום פרשת האהבים.
בראיון בעיתון Newsday באוקטובר 2014 הסביר וב:
וב והורטון נשארו ידידים, גם לאחר נישואיה לגבר אחר.
הפרידה ממנה הייתה גם ההשראה העיקרית ל-By the Time I Get to Phoenix (עד שאגיע לפיניקס), שיר נוסף שווב כתב והלחין.
לאחר שנפרד מהורטון שהה וב זמן מה בביתו של הזמר באדי גרקו (Buddy Greco), והשיר נכתב והולחן על גבי הפסנתר של גרקו ובמקור הוקדש לו.
גרקו נהג לסיים את כל הופעותיו עם שיר זה במשך ארבעים שנה.
הרעיון לכתוב ולהלחין שיר במבנה קלאסי שבו כמה פרקים שניתן להשמיע ברדיו הגיע לווב כאתגר שהציב לו המפיק המוזיקלי בונס האו (Bones Howe), שהפיק את ההקלטות של ה-The Association.
השיר מתחיל כשיר אהבה, ואז משתנה לקינת אוהב.
קטע הקדמה ופתיחה בקצב בינוני הקרויה "בפארק" (In the Park) בהערות המקוריות, בנוי סביב פסנתר ונבל, כשאליהם נוספו כלי נשיפה ותזמורת.
עיבוד זה מלווה את הבתים העיקריים בשיר ואת המקהלה.
אחר-כך מגיע קטע שקט בקצב איטי הקרוי "אחרי האהבות שבחיי" (After the Loves of My Life).
קטע כלי בקצב מהיר ותוסס הקרוי "אלגרו", בו מובילים תופים וכלי הקשה, המודגש על ידי ריף של כלי נשיפה, והולך ונבנה לקראת שיא תזמורתי.
חזרה בקצב בינוני של הקטע הראשון, המסתיימת במקהלת הסיום ושיא השיר.
"MacArthur Park" הוקלט לראשונה על ידי ריצ'רד האריס, אחרי שפגש את המלחין באירוע התרמה בלוס אנג'לס בשלהי 1967. וב הוזמן על מנת לספק ליווי מוזיקלי לאירוע בפסנתר.
באופן מפתיע, האריס, שזה עתה כיכב בסרט קמלוט המבוסס על מחזמר באותו שם, וביצע בסרט כמה שירים, סיפר לווב שהוא רוצה להוציא תקליט לאור.
בתחילה לא התייחס וב ברצינות להאריס, אבל אחר-כך הוא קיבל מברק מהאריס שדרש שווב "יבוא ללונדון לייצר תקליט".
וב טס ללונדון והשמיע להאריס כמה שירים עבור הפרויקט, אבל אף אחד מהם לא התאים להופעת הבכורה המוזיקלית של האריס בסגנון הפופ.
השיר האחרון שווב ניגן להאריס היה "MacArthur Park", שבמקור נכתב עבור חברי להקת ה-The Association שדחו אותו בגלל אורכו, מבנהו המורכב, והמילים יוצאות הדופן.
השיר הוקלט ב-21 בדצמבר 1967 באולפן Armin Steiner's Sound Recorders בהוליווד.
כלי קשת, כלי נשיפה מעץ וממתכת נוספו לשיר במהלך שתי פגישות ב-29 וב-30 בדצמבר.
המוזיקאים בהקלטה המקורית באולפן כללו חברים מהקולקטיב המוזיקלי הידוע The Wrecking Crew, שפעל בשנות ה-60 וה-70 באולפנים של לוס אנג'לס, ושניגנו ברבים מהלהיטים של אותן שנים.
המלווים כללו את האל בליין על התופים, לארי נצ'טל (Larry Knechtel) על הקלידים, ג'ו אוסבורן (Joe Osborn) על גיטרה בס וטומי טדסקו (Tommy Tedesco) ומיק דיזי (Mike Deasy) על גיטרות, יחד עם וב עצמו על צ'מבלו.
השיר נכלל באלבום A Tramp Shining ב-1968, ונבחר להוצאה לאור כסינגל, בחירה יוצאת דופן, בהתחשב באורך השיר ובמבנהו המורכב.
הסינגל יצא לאור באפריל 1968, והושמע בתחנת הרדיו WABC 77 ביום שלישי ה-9 באפריל 1968. השיר נכנס ישר למקום ה-79 ברשימת בילבורד הוט 100 ב-11 במאי 1968, וטיפס עד למקום השני ב-22 ביוני 1968, אחרי השיר This Guy's in Love with You של הרב אלפרט (Herb Alpert).
הוא הגיע למקום העשירי בסקר Easy Listening של הבילבורד והיה מספר 8 בטבלה השנתית של תחנת הרדיו WABC.
הוא הגיע לראש מצעדי המוזיקה באירופה ובאוסטרליה וזכה בפרס גראמי על העיבוד הטוב ביותר המלווה זמר.
ב-1992 ערך העיתונאי דייב בארי מהעיתון Miami Herald סקר בין קוראיו שבחרו בהקלטה של האריס כ"שיר הגרוע ביותר בכל הזמנים", הן בקטגוריה של "מילות השיר הגרועות ביותר" והן בקטגוריה של "השיר הגרוע ביותר בסך הכל".
בארי העיר: "קשה להתווכח עם מי שענה לסקר שבחרו בו כגרוע ביותר".
מצעד (1968) המקום הגבוהביותר אוסטרליה 1קנדה 1אירלנד 9 בריטניה 4בילבורד הוט 1002
בספטמבר 1978 הוציאה הזמרת האמריקאית דונה סאמר גרסת דיסקו של השיר "MacArthur Park" בסינגל ויניל שנמכר במיליוני עותקים.
הסינגל היה במקום הראשון במצעד המכירות האמריקאי במשך שלושה שבועות.
השיר זיכה את סאמר במועמדות הראשונה שלה לפרס גראמי לזמרת הפופ הטובה ביותר.
סאמר הייתה גם מועמדת לזמרת פופ/רוק האהובה ביותר בפרס המוזיקה האמריקאית, כשהאלבום שלה "Live and More" זכה בפרס אלבום הדיסקו האהוב ביותר.
המפיק האיטלקי ג'ורג'ו מורודר עתיד להיזכר שהוא ושותפו פיטר בלוט התעניינו ברעיון של ביצוע רמיקס לשיר – שטרם נקבע – שהיה להיט בשנות ה-60 או לחלופין לחדש להיט משנות ה-60 כמנגינת ריקוד.
מורודר – "אני זוכר שנהגתי בכביש המהיר של הוליווד, ושמעתי את השיר המקורי (הביצוע של ריצ'רד האריס) ברדיו.
חשבתי לעצמי 'זהו – זה השיר שאנחנו מחפשים כמעט שנה".
מורודר ביקש מניל בוגרט (Neil Bogart), נשיא קזבלנקה רקורדס, לספק לו עותק של הגרסה של ריצ'רד האריס ל-"MacArthur Park" על מנת שישמש בסיס לחזון של מורודר להמצאה מחודשת בגרסת דיסקו.
בוגרט נענה והביא טייפ של 8 ערוצים של הגרסה של האריס, שחייב את מורודר לרכש במיוחד נגן של 8 ערוצים על מנת לשמוע.
מורודר זיהה מיד את "MacArthur Park" – ה"משהו המיוחד מאוד" היה הקלטה של מורודר שהקליט את קולו על מנת לייצר את המקהלה שנשמעת בקטעי המקהלה בשיר של סאמר: "הקלטתי כ-20 שניות של כל התווים, ואת ההקלטה הפעלתי בלולאה במערבל אותות.
יכולתי ליצור שמונה אקורדים באמצעות הכללת דו מי סול בקבוצה.
ניגנתי את האקורדים באמצעות הנעת הערוץ בהתאם לאקורד שהייתי זקוק לו".
על התבססות עיבוד הדיסקו עבור העיבוד של וב לגרסה של האריס עתיד מורודר להיזכר: "למען האמת, היה זה שיר קשה מאוד לעבד, בייחוד כלי הנשיפה ממתכת, אבל לרשותנו היו המוזיקאים הטובים ביותר בעיר".
ההקלטה של סאמר של "MacArthur Park" נכללה כחלק מ"סוויטת פארק מקארתור" באלבום הכפול שלה "Live and More", והייתה באורך שמונה דקות וארבעים שניות.
המחרוזת המוזיקלית "סוויטת פארק מקארתור" (MacArthur Park Suite) שילבה את השירים המקוריים "One of a Kind" ("יחיד מסוגו") ו-"Heaven Knows" ("השמים יודעים"), השיר השני שולב כצד השני של הסינגל שנלקח מהאלבום.
מחרוזת זו גם נמכרה כתקליט ויניל בקוטר 12 אינץ' (30 סנטימטרים) ושהה חמישה שבועות בראש טבלת השירים הלוהטים עבור מועדון הריקודים (Hot Dance Club Songs) ב-1978.
הגרסאות של מחרוזת זו ב-"Live and More" וההקלטה מהתקליט של 12 אינץ' היו שונים באופן מובהק מהביצוע של שני השירים המקוריים.
בגרסה של ה-12 אינץ' הורחב הביצוע של "Heaven Knows" וכלל פתיחה כלית של כלי מיתרים וקטע הסולו של קרן היער בגרסת הסינגל עבור תחנות הרדיו, אבל הושמט הבית השני ומה-"One of a Kind" קוצץ חלק גדול מההפסקה הכלית, אבל נכלל בו הבית השני.
גם החלק הקולי בביצוע של סאמר כלל הפתעה בכך שהוספה המילה "סיני" להבהיר מה סוג הדמקה שהזקנים שיחקו בה.
"סוויטת פארק מקארתור" לא נכללה בגרסת התקליטור של "Live and More" בשל המגבלות של התקליטורים הראשונים.
עם זאת, גרסת האלבום הייתה זמינה באוסף שירי הריקודים "The Dance Collection: A Compilation of Twelve Inch Singles" מ-1987. גרסת הסינגל 12 אינץ' המיוחדת שהוקלטה על ידי תקליטן דיסקו על צד אחד עברה שיפור דיגיטלי והיא נכללת באלבום התקליטורים הכפול "Bad Girls" של דונה סאמר.
ב-2012 עבר האלבום "Live and More" שיפור דיגיטלי ביפן ונכלל בו הגרסה המקורית של "סוויטת פארק מקארתור" מאריך-הנגן המקורי.
ב-2013 בוצע רמיקס לשיר על ידי הדי ג'יי לאידבק לוק (Laidback Luke) עבור אלבום הרמיקס של דונה סאמר "Love To Love You Donna", שיצא לאור במועדוני ריקודים בכל רחבי ארצות הברית, והגיע למקום ראשון, המקום הראשון לשיר של דונה סאמר לאחר מותה, והפעם ה-20 ששיר שלה הגיעה למקום הראשון.
גרסת כיסוי ל-"MacArthur Park" הוקלטה על ידי זמר הקאנטרי ויילון ג'נינגס באלבומו מ-1969 "Country-Folk", שכלל את הלהקה המשפחתית הקימברלים (The Kimberlys).
גרסה זו הגיעה למקום ה-23 בטבלת Hot Country Songs של בילבורד ולמקום 93 בבילבורד הוט 100, כשהגיע לראשונה למצעד ב-23 באוגוסט 1969. הגרסה זכתה בפרס גראמי לביצוע הקאנטרי הטוב ביותר לצמד או ללהקה ב-1969. בשנת 1969 הוציא הזמר טוני בנט גרסת כיסוי לשיר שהגיע למקום ה-40 במצעד השירים למבוגרים בקנדה.
גרסת ארבע הפסגות מ-1971 הגיעה למקום ה-38 בטבלת בילבורד הוט 100. ולמקום 37 בקנדה.
גרסת אנדי ויליאמס מ-1972 לא נכנסה ל-100 הראשונים ובשיא הגיעה למקום ה-102. הגרסה נכנסה למצעד ה-Easy Listening והגיעה למקום ה-26 במהלך חמישה שבועות.
לאחר שביצעה את השיר בהופעות במשך כמה שנים כללה שלישית הנשים The Three Degrees את "MacArthur Park" באלבומם "Album of Love" מ-1982.
ביצוע נוסף היה של ג'סטין הייווארד, סולן המודי בלוז בתקליטו מ-1989 "Classic Blue".
ב-1993 הזמר וירד אל ינקוביק ביצע פרודיה על השיר, בשם "פארק היורה" , ושינה את מילותיו כך שהן מתייחסות לפארק היורה, ומלוות בוידאוקליפ הומוריסטי בו וירד אל וחבריו ניצודים על ידי דינוזאורים.
השיר מנוגן ומושר בסצנת החתונה בסרט ביטלג'וס ביטלג'וס משנת 2024.
M הוא דמות בדיונית בסדרת ספרי ג'יימס בונד מאת איאן פלמינג שלאחר מכן עובדה לדמות בסדרת הסרטים.
M הוא ראש ה-MI6 (הסוכנות החשאית הבריטית) ומעסיקו של בונד.
דמותו של M הופיעה בספריו של פלמינג ואחרים, ובכל סרטי הסדרה.
בהפקות הרשמיות של הסרטים גילמו את דמותו של M ארבעה שחקנים: ברנארד לי, רוברט בראון, ג'ודי דנץ' ורייף פיינס.
איאן פלמינג ביסס את דמותו של M על האדמירל בצי המלכותי הבריטי ג'ון גודפרי, שהיה הממונה על פלמינג באגף המודיעין הימי במלחמת העולם השנייה.
בספרו השלישי של פלמינג, מונרייקר, מתגלה שמו הפרטי של M - מיילס.
בספר האחרון בסדרה אשר נכתב על ידי פלמינג, האיש בעל אקדח הזהב, מתגלה כי שמו המלא של M הוא סגן האדמירל מיילס מסרווי, והוא חבר במסדרים רבים כגון מסדר האמבט, מסדר מיכאל הקדוש וג'ורג' הקדוש ומסדר האימפריה הבריטית.
במשך ספריו, סיפק פלמינג פרטים נוספים על דמותו של M: מסרווי נכנס לתפקידו לאחר שקודמו נרצח, והוא הרוויח כ-6,500 לירות שטרלינג בשנה (125,000 לירות שטרלינג במונחים של שנת 2018).
בספר High Time to Kill סר מיילס פורש ומחליפה אותו ברברה מוודסלי.
השחקן הראשון אשר גילם את M היה ברנארד לי, אשר שיחק את הדמות בכ-11 סרטים משנת 1962 ועד 1979. לי מת מסרטן בינואר 1981, במהלך צילומי הסרט "לעינייך בלבד".
מתוך כבוד ללי, לא נשכר שחקן חדש כדי למלא את התפקיד, ובמקום זאת התסריט נכתב מחדש, כך ש-M בחופשה במהלך העלילה.
דיוקנו של לי כ-M מוצג במשרדי השירות בסרט "העולם אינו מספיק".
את לי החליף השחקן רוברט בראון אשר שיחק ב-4 סרטים.
משחקו של בראון נחשב לנחמד ורך מזה של לי.
לאחר כשש שנים בין ההפקות, הוחלט להחליף את בראון בג'ודי דנץ'.
דמותה של M בשנים אלו התאפיינו ביחסים קרים מאוד עם בונד.
דנץ שיחקה את M ב-7 סרטים.
בסרטה האחרון, M מחוסלת על ידי הנבל הראשי.
לאחר מותה של M המגולמת על ידי דנץ', התפקיד עובר לידי רייף פיינס.
דמותו שירתה כלוטננט קולונל בצבא הבריטי בצפון אירלנד.
בסקייפול, רייף גילם את הדמות בשם גארת' מלורי, יו"ר ועדת הביטחון והמודיעין עד שמונה להחליף את M כיו"ר MI6.
בסרט הלא רשמי קזינו רויאל מ-1967, דמותו של M גולמה בתחילה על ידי ג'ון יוסטון, שהיה גם אחד הבמאים של הסרט.
לאחר מכן התפקיד ניתן לג'יימס בונד עצמו, המגולם על ידי דייוויד ניבן.
בסרט הלא רשמי "לעולם אל תאמר לעולם לא" מ-1983, דמותו של M גולמה על ידי השחקן אדוארד פוקס.
MZKT-74135 הוא מוביל טנקים מתוצרת MZKT (Минский завод колёсных тягачей, מפעל הגוררים הגלגליים של מינסק) המיוצר בבלארוס משנת 1997 ועד היום.
הגורר מסוגל לגרור מטען של עד 130 טון: שני טנקים או טנק ושני נגמש"ים יחד.
הוא מצויד בהנעה לכל הגלגלים ותוכנן במיוחד לפעולה במזג אוויר מדברי.
בשנת 2002 נבנו מדגם ה-"MZKT-74135" דגמים משופרים, ומודרניים יותר, שיוצאו לאיחוד האמירויות הערביות.
יוצאו 39 יחידות, אשר הורכבו בהם מנועי דיזל המפיקים 585 כ"ס, ותיבות הילוכים אוטומטיות "אליסון" מסוג "M6610AR".
צוות: נהג + 8 אנשי צוות (לחלופין: 4 מושבים + 2 מקומות שינה).
סיבוב מעגל - 32 מטר.
מטען: 2 טנקים או טנק ו-2 נגמ"שים לחימה.
גובה גלגל רזרבי - 1,970 מילימטר.
Ma Baker (בעברית: אמא בייקר) הוא שיר שהוקלט על ידי להקת הדיסקו בוני אם והוצא לאור באלבומה השני של הלהקה "Love for Sale".
השיר היה להיט בשנת 1977 והפך לאחד משיריה המוכרים ביותר של הלהקה.
בארצות הברית הגיע השיר בשיאו למקום 96 בבילבורד הוט 100.
עוזרו של סולן הלהקה פרנק פריאן, הנס-יורג מאייר, גילה במהלך חופשה בתוניסיה את השיר התוניסאי הפופולרי "סידי מנצור" והתלהב ממנו.
הוא עיבד את המנגינה למוזיקת דיסקו וכתב עבורה מילים חדשות.
מילות השיר עוסקות באמא בארקר – פושעת אמריקאית שפעלה בארצות הברית בזמן השפל הגדול בשנות ה-30. בניה של בארקר ניהלו את הכנופיה הידועה לשמצה "כנופיית בארקר-קארפיס".
פריאן ומאייר החליטו שהשם "בארקר" לא נשמע טוב מספיק ולפיכך שינו את שמה בשיר ל"בייקר".
השיר נפתח בהכרזה דרמטית: "FREEZE!
אני מא בייקר – הרם את הידיים ותן לי את כל הכסף שלך").
אף על פי שמעולם לא קיבלה קרדיט רשמי על כך, ההצהרה בוצעה על ידי לינדה בלייק, אשתו של ידידו של פריאן ביל סווישר.
במהלך השיר מצהירה מא בייקר (בקולה של בלייק) הצהרה נוספת: "Don't anybody move !The money or your lives!" ("שאף אחד לא יזוז!
סווישר עצמו ביצע הכרזה במהלך השיר המצהירה כי מא בייקר היא האישה המבוקשת ביותר על ידי ה-FBI ומבקשת מהציבור עזרה במציאתה.
"Ma che freddo fa" (בעברית: "אבל כמה קר") הוא שיר איטלקי משנת 1969 שהלחין קלאודיו מטונה למילים של פרנקו מיליאצ'י.
השיר השתתף בתחרות פסטיבל סן רמו ה-19 בביצוע כפול של הזמרת נאדה, שהייתה אז בת 15, ושל להקת The Rokes, והגיע למקום החמישי.
הבית הראשון של השיר מצטט את שירו של דונובן "Laléna".
הגרסה של נאדה זכתה להצלחה רבה, השיר צעד במשך 5 שבועות רצופים בראש המצעד האיטלקי, והסינגל נמכר בכמיליון עותקים, בעיקר בארצות דוברות איטלקית וספרדית.
מספר רב של אמנים ביצעו גרסאות כיסוי של השיר בהם הזמרות מינה וג'וזי פררי, הזמר רנצו ארבורה, ולהקת Piccola Orchestra Avion Travel.
הזמרת דלידה ביצעה את השיר בצרפתית בשם "Et pourtant j'ai froid".
"Ma che freddo fa" (קלאודיו מטונה, פרנקו מיליאצ'י)
הגרסה של להקת The Rokes
"Per te, per me" (של שפירו, פרנקו מיליאצ'י)
Ma Adesh Feeha הוא אלבום הבכורה של להקת המטאל הערבית ישראלית חלאס.
האלבום מכיל מסרים פוליטיים ברורים נגד הכיבוש הישראלי ביהודה ושומרון.
כמה מהשירים באלבום מדברים על האלימות של הצבא הישראלי כלפי אזרחים פלסטינים חפים מפשע, על העוני בחברה הפלסטינית כתוצאה מהכיבוש ועוד.
הלהקה אמנם מגדירה עצמה פלסטינית, אך כל חבריה מתגוררים בישראל.
השירים באלבום הם זועמים וכועסים, ותומכים במדינה פלסטינית עצמאית בגדה המערבית.
עוד מדבר האלבום על החיים הקשים במחנות פליטים פלסטיניים בארץ.
שם האלבום, "נמאס לנו", מתייחס ליחס של מדינת ישראל כלפי הפלסטינים.
האלבום הוא מיוחד במינו מבחינה מוזיקלית, שכן הוא משלב מוזיקה ערבית עם הבי מטאל.
חברי הלהקה העידו כי את ההשראה שלהם הם שואפים מאמנים רבים משני הצדדים, לדוגמה איירון מיידן ובלאק סבאת' לצד אום כולתום.
את ההשראה הזו ניתן לשמוע באלבום ובשיריו, המכילים מוזיקת מטאל אגרסיבית לצד אלמנטים מזרחיים, או נגינת סולמות ערביים עם גיטרות המכוונות על דיסטורשן.
השיר הפותח באלבום, Inta Omri הוא למעשה גרסת כיסוי לשיר אינתה עומרי של הזמרת המצריה אום כולתום.
לשיר נעשו גרסאות כיסוי רבות שלקחו אותו למקומות שונים, כמו למשל אריס סאן שבשירו "בום פאם" השתמש בריף הגיטרה הפותח של היצירה, כדי לאלתר עליו סולמות יווניים.
הלהקה לקחה את היצירה לכיוון של אוריינטל מטאל כאשר הם מנגנים את היצירה עם גיטרות חשמליות (דיסטורשן) ותופים חזקים.
"Ma petite chatte" (בעברית: "המתוק הקטן שלי") הוא שיר שבוצע על ידי הזמר הבלגי פוד לקלרק.
השיר ייצג את בלגיה באירוויזיון 1958. השיר נכתב והולחן על ידי אנדרה דוה ונוצח על ידי דולף ואן דר לינדן.
במרכז מילות השיר, עומד לקלרק ושר על עצמו כילד, שהולך ברחבי עיר הולדתו.
לאחר שיטוט ממושך הוא מבחין בילדת חלומותיו.
בסיום השיר הילדים גדלים, ולבסוף מתחתנים.
ב-12 במרץ 1958, השיר בוצע על ידי לקלרק באירוויזיון.
השיר הושר שביעי בסדר ההופעות, לפני גרמניה ואחרי דנמרק.
ה-MVP של סדרות הגמרים האזוריים ב-NBA הוא פרס שנתי של ה-NBA המוענק מאז פלייאוף ה-NBA ב- לשחקנים המצטיינים ב.
הפרס מוענק על ידי פאנל של חברי תקשורת, המצביעים לאחר סיום הגמר, לשחקן עם מספר הקולות הגבוה ביותר.
גביע לארי בירד מוענק ל-MVP מהאזור המזרחי וגביע ארווין "מג'יק" ג'ונסון למצטיין באזור המערבי.
בירד וג'ונסון הצטרפו שניהם לליגה ב-1979 ותרמו רבות לפופולריות של הליגה, בעיקר על ידי חיזוק היריבות בין הבוסטון סלטיקס לבין הלוס אנג'לס לייקרס.
מקבלי הפרס הראשונים היו ג'ייסון טייטום במזרח וסטפן קרי במערב.
שנהשחקןעמדהלאוםקבוצהג'ייסון טייטום^פאוור פורוורדבוסטון סלטיקסג'ימי באטלר^סמול פורוורדמיאמי היטג'יילן בראון^סמול פורוורדבוסטון סלטיקס (2)פסקל סיאקם^פאוור פורוורדאינדיאנה פייסרס
שנהשחקןעמדהלאוםקבוצהסטפן קרי^רכזגולדן סטייט ווריורסניקולה יוקיץ'^סנטרדנוור נאגטסלוקה דונצ'יץ'^רכזדאלאס מאבריקסשיי גילג'ס-אלכסנדר^רכזאוקלהומה סיטי ת'אנדר
פרסיםקבוצהשנים2בוסטון סלטיקס, 1גולדן סטייט ווריורסדנוור נאגטסמיאמי היטדאלאס מאבריקסאוקלהומה סיטי ת'אנדראינדיאנה פייסרס
MV דאלי היא אוניית מכולות בבעלות Grace Ocean Pte Ltd.
נכון למרץ 2024 האונייה נשכרה על ידי הקונצרן הדני מארסק והיא מנוהלת ומופעלת על ידי חברת Synergy Marine Group.